Diari Oficial de la Generalitat Valenciana


Sumari del DOGV 4026, del 21-06-2001 (2001/6075)

Informació pública de la baixa com a establiment hoteler a EASO.
----------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6075


Organisme emissor
:   Agència Valenciana del Turisme

Tipus de document
:   Anunci

Informació pública de la baixa com a establiment hoteler a EASO. [2001/F6075]
  
Per no haver estat possible notificar de forma personal i directa a l'interessat la Resolució del director d'Àrea de Producte de l'Agència Valenciana de Turisme, de data 5 de febrer de 2001, dictada en l'expedient de baixa de l'establiment hoteler EASO, es procedeix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de juny de 2001.- El director de l'Àrea de Producte: Víctor Yepes Piqueras.
  
«Vist l'expedient de baixa en el Registre General d'Empreses, Establiments i Professions Turístiques de la Comunitat Valenciana de l'establiment hoteler EASO, situat a Benidorm, carrer de l'Estiu, 7, la signatura d'identificació del qual és H-364-A.
  
Tenint en compte que:
  
Primer. Amb data 4 de setembre de 2000, la Inspecció del Servei Territorial d'Alacant va girar visita a l'establiment, i es va comprovar que aquest estava tancat, amb les seues instal·lacions en estat d'abandó i sense signes d'activitat. Al costat de l'entrada principal s'exhibia un cartell en què s'anunciava la pròxima construcció d'apartaments i garatges.
  
Segon. Amb data 8 de novembre de 2000, es va donar, de conformitat amb l'article 84 de la Llei 30/1992, de 26 de novembre, tràmit d'audiència de baixa pel Servei Territorial d'Alacant, a Temagu, SL, titular de l'establiment, i a Mª Teresa Gutiérrez Ortega, propietària d'aquest.
  
Transcorregut el mencionat termini atorgat, els interessats no han presentat al·legacions.
  
Fonaments de dret
  
Primer i únic. L'article 1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que queden subjectes a aquest les empreses i establiments que es dediquen a prestar, de forma professional i habitual, allotjament per mitjà de preu, d'acord amb les especificacions de la pròpia norma i disposicions de desplegament, tinguen o no altres serveis complementaris.
  
Els fets reflectits en els antecedents posen de manifest que en l'establiment no s'executa l'activitat a què fa referència l'article 1 del citat decret, per la qual cosa procedeix la seua baixa en el Registre d'Empreses i Activitats Turístiques, com a establiment hoteler.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana de Turisme (DOGV de 28 de març de 1996), resolc:
  
Donar de baixa com a establiment hoteler a EASO, situat a Benidorm, carrer de l'Estiu, 7, amb signatura d'identificació HA-364.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra la present resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana de Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener, de modificació de la Llei 30/1992.
  
València, 5 de febrer de 2001.- El director de l'Àrea de Producte: Víctor Yepes Piqueras.»